Vilniaus miesto savivaldybės administracijos

Klientų aptarnavimo skyriaus

**Žemės ūkio poskyrio**

Teikiamos paslaugos

D.U.K

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Ar yra keliami papildomi reikalavimai ekologinių ūkių turėtojams? | Jei ūkis ekologinis, bičių laikytojas savivaldybės darbuotojui turi pateikti sertifikavimo institucijos išduotą sertifikatą. |
| 2. | Ką ūkininkas turi daryti jeigu pasikeičia turimų bičių šeimų skaičius po paraiškos pateikimo? | Duomenis apie turimą bičių šeimų skaičių laikytojas turi atnaujinti prieš teikdamas paramos paraišką. Jeigu po paramos paraiškos pateikimo sumažėjo laikomų bičių šeimų skaičius dėl nuo paramos gavėjo nepriklausančių aplinkybių (ligos, vagystės ar pan.), per 7 kalendorines dienas apie šį pasikeitimą jis privalo pranešti teritorinei valstybinei maisto ir veterinarijos tarnybai pagal savo gyvenamąją vietą arba bičių šeimų buvimo adresą. |
| 3. | Kokios yra skiriamos išmokos už papildomą bičių maitinimą? | Bičių laikytojams iš dalies atlyginamos išlaidos, tiesiogiai susijusios su papildomu bičių maitinimu (įprastinio, ekologiško cukraus arba invertuotojo cukraus sirupo įsigijimo išlaidos), bet ne daugiau kaip 20 Lt už bičių šeimą arba ne daugiau kaip 40 Lt už ekologinės gamybos ūkio sertifikuotą bičių šeimą. |
| 4. | Kas gali gauti paramą už papildomą bičių maitinimą? | Žemės ūkio produktų pirmine gamyba užsiimantis bičių laikytojas, kuris  Lietuvos Respublikos teritorijoje laiko bites ir yra įsiregistravęs Lietuvos Respublikos žemės ūkio ir  kaimo verslo registre žemės ūkio valdos (toliau – valda) valdytoju arba jungtinės veiklos  partneriu. |
| 5. | Kokie dokumentai yra pagrindas gauti išmoką už papildomą bičių maitinimą? | Išlaidų apmokėjimo įrodymo dokumentai – kasos aparato kvitas, sąskaita faktūra kartu su  kasos aparato kvitu, mokėjimo nurodymas, pinigų priėmimo kvitas, kasos pajamų orderio kvitas ir  kiti dokumentai, kuriuose yra informacija apie prekės pavadinimą, pirkimo datą, mokėjimo sumą ir  kuriais įrodoma, kad pagal išlaidų pagrindimo dokumentus buvo atliktas mokėjimas. |
| 6. | Jeigu aš arba mano sutuoktinis esame patvirtinti paramos gavėjais pagal Kaimo plėtros 2004–2006 metų plano priemonę „Ankstyvo pasitraukimo iš prekinės žemės ūkio gamybos rėmimas“ ar Lietuvos kaimo plėtros 2007–2013 metų programos priemonę „Ankstyvas pasitraukimas iš prekinės žemės ūkio gamybos“ galime gauti paramą? | Ne |
| 7. | Kada reikia pateikti paraišką ir ar galima paraišką teikti pavėlavus? | Paramos paraiškų surinkimo terminas – einamieji metai nuo rugpjūčio 3 d. iki rugsėjo 15 d. (įskaitytinai). Bičių laikytojas, pavėlavęs pateikti paraišką dėl svarbios priežasties (nenugalima jėga, sunki liga ir kt.), gali ją pateikti iki einamųjų metų rugsėjo 29 d. (įskaitytinai), kartu su prašymu ją priimti ir vėlavimo priežastį pateisinančiu dokumentu. Savivaldybės administracija, pripažinusi vėlavimo priežastį pateisinama, priima rašytinį sprendimą dėl pavėluotai pateiktos paramos paraiškos priėmimo. |
| 8. | Ką reikia daryti, jeigu po paramos paraiškos pateikimo sumažėjo laikomų bičių šeimų skaičius dėl nuo paramos gavėjo nepriklausančių aplinkybių (ligos, vagystės ar pan.)? | per 7 kalendorines dienas apie šį pasikeitimą jis privalo pranešti teritorinei valstybinei maisto ir veterinarijos tarnybai pagal savo gyvenamąją vietą arba buveinės adresą. |
| 9. | Kokius išlaidų apmokėjimo įrodymo dokumentus paramos gavėjas turi pateikti patikros vietoje metu? | tai gali būti kasos aparato kvitas, sąskaita faktūra kartu su kasos aparato kvitu, mokėjimo nurodymas, pinigų priėmimo kvitas, kasos pajamų orderio kvitas ir kiti dokumentai, kuriuose yra informacija apie prekės pavadinimą, pirkimo datą, mokėjimo sumą ir kuriais įrodoma, kad pagal išlaidų pagrindimo dokumentus buvo atliktas mokėjimas. |
| 10. | Kokius dokumentus turi pateikti bičių laikytojas atvykęs į savivaldybę? | asmens tapatybę patvirtinantį dokumentą, Išlaidų apmokėjimo įrodymo dokumentų aprašą (3 priedas) ir išlaidų apmokėjimo įrodymo dokumentus. Jei ūkis ekologinis, bičių laikytojas savivaldybės darbuotojui turi pateikti sertifikavimo institucijos išduotą sertifikatą. |